title: Решение на Съвета от 9 април 2001 година за провеждане на консултации с Република острови Фиджи съгласно член 96 от Споразумението за партньорство АКТБ-ЕО

text:
Важна правна забележка

|

32001D0334

Официален вестник n° L 120 , 28/04/2001 стр. 0033 - 0035 специално чешко издание глава 11 том 37 стр. 39  - 41 специално испанско издание глава 11 том 37 стр. 39  - 41 специално унгарско издание глава 11 том 37 стр. 39  - 41 специално литвийско издание глава 11 том 37 стр. 39  - 41 LV.ES глава 11 том 37 стр. 39  - 41 MT.ES глава 11 том 37 стр. 39  - 41 PL.ES глава 11 том 37 стр. 39  - 41 SK.ES глава 11 том 37 стр. 39  - 41 специално словенско издание глава 11 том 37 стр. 39  - 41

		20010409Решение на Съветаот 9 април 2001 годиназа провеждане на консултации с Република острови Фиджи съгласно член 96 от Споразумението за партньорство АКТБ-ЕО(2001/334/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Споразумението за партньорство АКТБ-ЕО, подписано в Котону (Бенин) на 23 юни 2000 г., прилагано предварително по силата на Решение № 1/2000 на Съвета на министрите от АТК-EО,като взе предвид вътрешното споразумение за мерките, които трябва да се вземат и процедурите, които трябва да се спазват за прилагането на Споразумението за партньорство АКТБ-ЕО, временно прилагано с решение на представителите на правителствата на държавите-членки от 18 септември 2000 г., и по-специално член 3 от него,като взе предвид предложението на Комисията,като има предвид, че:(1) Основните елементи по член 9 от Споразумението за партньорство АКТБ-ЕО са били нарушени от противоконституционната замяна на демократично избраното правителство на Фиджи и отмяната на Конституцията от 1997 г.(2) На консултациите съгласно член 96 от Споразумението за партньорство АКТБ-ЕО, които се състояха на 19 октомври 2000 г., властите на Фиджи обясниха гледната си точка и поеха конкретни ангажименти, особено що се отнася до сроковете за преразглеждане на конституцията, провеждането на свободни и честни избори преди края на юни 2002 г. и изправянето пред съд на отговорните за преврата на 19 май.(3) Неотдавнашните позитивни елементи от политическото развитие на Фиджи в посока връщане към демократична система, която допълва горепосочените ангажименти, също са взети предвид.(4) Демократичното правителство на Фиджи все още не е възстановено напълно,РЕШИ:Член 1Започват се консултации с Република Фиджи съгласно член 96, параграф 2, буква в) от Споразумението за партньорство АКТБ-ЕО.Член 2Мерките, определени в приложения проект на писмо, се приемат като подходящи мерки по смисъла на член 96, параграф 2, буква в) от Споразумението за сътрудничество АКТБ-ЕО.Съветът отменя тези мерки след провеждането на свободни и честни избори и поемането на управлението от легитимно правителство във Фиджи при условия, които гарантират зачитане на правата на човека права, демократичните принципи и върховенството на закона.Настоящото решение ще се преразгледа след шест месеца.Член 3Настоящото решение влиза в сила на датата на публикуването му в Официален вестник на Европейските общности.Съставено в Люксембург на 9 април 2001 година.За СъветаПредседателA. Lindh--------------------------------------------------20010409ПРОЕКТОПИСМО ДО ПРЕЗИДЕНТА НА РЕПУБЛИКА ОСТРОВИ ФИДЖИБрюксел, …H.П. Г-н Ratu Josefa ILOILOПрезидент на Република Фиджи Правителствена сграда SUVA/FIJIУважаеми господине,Европейският съюз придава най-голяма важност на разпоредбите на член 9 от Споразумението за партньорство АКТБ-ЕО. Като основни елементи от Споразумението за партньорство, зачитането на правата на човека, демократичните институции и върховенството на закона са основа за нашите отношения.Затова Европейският съюз осъди преврата от 19 май 2000 г. и изрази дълбокото си безпокойство от последващите политически събития във Фиджи, неодобрявайки свалянето на президента Ratu Sir Kamisese Mara, взимането му за заложник и противоконституционната промяна на демократично избраното правителство, както и отмяната на Конституцията от 1997 г.Следователно Съветът на Европейския съюз реши на 4 август 2000 г. да покани властите на Фиджи за участие в консултации с цел оценка на ситуацията в детайли и нейното подобрение.Тези консултации се състояха в Брюксел на 19 октомври 2000 г. Бяха обсъдени множество ключови въпроси и властите на Фиджи, представени от г-н Kaliopate Tavola, министър на външните работи, външната търговия и захарта във временното правителство на Фиджи, представиха гледната си точка и поеха редица ангажименти относно сроковете за преразглеждане на конституцията, провеждането на свободни демократични избори до 18 месеца и изправянето пред съд на отговорните за преврата.Впоследствие събитията във Фиджи приеха най-общо по-позитивен курс в сравнение с положението, налице през октомври 2000 г.Европейският съюз приветства решението на Апелативния съд от 1 март 2001 г., което постановява, че Конституцията от 1997 г. остава върховният закон на Фиджи.Европейският съюз приветства обявяването на избори съгласно Конституцията от 1997 г., които ще се състоят от 25 август до 1 септември 2001 г. Тези избори, при условие че се проведат по свободен и честен начин, следва да положат основите на пълно възстановяване на демокрацията във Фиджи в определен период от време.В светлината на горното, Европейският съюз реши да проведе консултации съгласно член 96 от Споразумението за партньорство АКТБ-ЕО. Съюзът реши да предприеме следните подходящи мерки по смисъла на член 96, параграф 2, буква в) от споразумението:- нотифицирането на деветото разпределение на ЕФР ще се състои след провеждането на свободни и честни избори и поемането на управлението от легитимно правителство,- финансирането и осъществяването на нови програми и проекти съгласно 6-ата, 7-ата и 8-ата Национални индикативни програми на ЕФР ще продължи след провеждането на свободни и честни избори и поемането на управлението от легитимно правителство.Реализираните в момента проекти ще бъдат изпълнени както е планирано, при стриктно спазване на принципа на неутралност на помощта от Общността по време на провеждането на изборите.В допълнение, приносът към регионалните проекти, операциите с хуманитарен характер, търговското сътрудничество и преференциите, свързани с търговията ще продължат без изменение за да се гарантира, че икономическите интереси на обикновените хора от Фиджи няма да бъдат засегнати.Съюзът иска също така да подкрепи Република Фиджи при завръщането ѝ към демокрацията.След провеждането на свободни и честни избори и поемането на управлението от легитимно правителство, при условия, които гарантират зачитане на правата на човека, демократичните принципи и върховенството на закона, горепосочените мерки ще бъдат отменени. Във всеки случай, Съюзът ще преразгледа настоящото решение след шест месеца.Европейският съюз ще продължава да наблюдава събитията във Фиджи, и по-специално по отношение на поддържането на закона и реда, изборната кампания, формирането на легитимно правителство и изправянето пред съда на г-н George Speight и неговите сътрудници.Европейският съюз би искал още веднъж да подчертае желанието си да продължи политическия диалог с Фиджи въз основа на Споразумението за партньорство АКТБ-ЕО.Искрено Ваши,За Комисията…За Съвета…--------------------------------------------------


title: Решение на Съвета от 18 юли 2016 година за назначаване на член и заместник-членове за Румъния в Консултативния комитет за безопасност и здраве на работното място

text:
               19.7.2016

               BG

               Официален вестник на Европейския съюз

               C 261/2

         РЕШЕНИЕ НА СЪВЕТА
   от 18 юли 2016 година
   за назначаване на член и заместник-членове за Румъния в Консултативния комитет за безопасност и здраве на работното място
   (2016/C 261/03)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Решението на Съвета от 22 юли 2003 г. за създаване на Консултативен комитет за безопасност и здраве на работното място (1), и по-специално член 3 от него,
   като взе предвид списъка на кандидатурите, внесени в Съвета от правителствата на държавите членки,
   като има предвид, че:

               (1)

               С решения от 24 февруари 2016 г. (2), 11 април 2016 г. (3) и 9 юни 2016 г. (4) Съветът назначи членовете и заместник-членовете на Консултативния комитет за безопасност и здраве на работното място за периода от 29 февруари 2016 г. до 28 февруари 2019 г.

               (2)

               Правителството на Румъния представи допълнителни кандидатури за три свободни поста,

         ПРИЕ НАСТОЯЩОТО РЕШЕНИЕ:
   Член 1
   Назначават се за член и заместник-членове на Консултативния комитет за безопасност и здраве на работното място за срок до 28 февруари 2019 г.:
   ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ

               Държава

               Член

               Заместник-членове

               Румъния

               г-жа Mihaela DARLE

               г-н Corneliu CONSTANTINOAIA
               г-н Dumitru FORNEA

         Член 2
   Съветът ще назначи на по-късна дата членовете и заместник-членовете, за които все още не са представени кандидатури.
   Член 3
   Настоящото решение влиза в сила в деня на приемането му.

      Съставено в Брюксел на 18 юли 2016 година.

            За Съвета

            Председател

         Gabriela MATEČNÁ

      (1)  ОВ C 218, 13.9.2003 г., стр. 1.

      (2)  Решение на Съвета от 24 февруари 2016 г. за назначаване на членове и заместник-членове в Консултативния комитет за безопасност и здраве на работното място (ОВ C 79, 1.3.2016 г., стр. 1).

      (3)  Решение на Съвета от 11 април 2016 г. за назначаване на членове и заместник-членове в Консултативния комитет за безопасност и здраве на работното място за Гърция, Унгария и Швеция (ОВ C 130, 13.4.2016 г., стр. 3).

      (4)  Решение на Съвета от 9 юни 2016 г. за назначаване на член и заместник-членове в Консултативния комитет за безопасност и здраве на работното място за Румъния (ОВ C 214, 15.6.2016 г., стр. 2).


title: Решение (ЕС) 2017/1346 на Съвета от 17 юли 2017 година за позицията, която трябва да се заеме от името на Европейския съюз на шестото съвещание на страните по Конвенцията от Орхус, във връзка с дело ACCC/C/2008/32 относно спазването

text:
               19.7.2017

               BG

               Официален вестник на Европейския съюз

               L 186/15

         РЕШЕНИЕ (ЕС) 2017/1346 НА СЪВЕТА
   от 17 юли 2017 година
   за позицията, която трябва да се заеме от името на Европейския съюз на шестото съвещание на страните по Конвенцията от Орхус, във връзка с дело ACCC/C/2008/32 относно спазването
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 192, параграф 1, във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Конвенцията от Орхус за достъпа до информация, участието на обществеността в процеса на вземането на решения и достъпа до правосъдие по въпроси на околната среда (1) („Конвенцията от Орхус“) беше одобрена от името на Европейската общност с Решение 2005/370/ЕО на Съвета (2) на 17 февруари 2005 г.

               (2)

               Произтичащите от Конвенцията от Орхус задължения, отнасящи се до институциите и органите на Съюза, са въведени в законодателството на Съюза — по-специално с Регламент (ЕО) № 1367/2006 на Европейския парламент и на Съвета (3).

               (3)

               В съответствие с член 15 от Конвенцията от Орхус беше създаден Комитет за преглед на съответствието с разпоредбите на Конвенцията от Орхус („Комитетът“), който е компетентен да извършва преглед на спазването отстраните по Конвенцията от Орхус на нейните разпоредби.

               (4)

               На 17 март 2017 г. Съюзът получи констатациите по дело ACCC/C/2008/32 във връзка с достъпа до правосъдие на равнището на Съюза („констатациите“). В точка 123 от констатациите Комитетът посочва, че „съответната страна не спазва разпоредбите на член 9, параграфи 3 и 4 от Конвенцията във връзка с достъпа на отделни граждани до правосъдие, тъй като задълженията, произтичащи от посочените параграфи, не се прилагат или не се спазват нито от Регламента относно Конвенцията от Орхус, нито от съдебната практика на Съда на Европейския съюз.“.

               (5)

               Посредством декларацията, направена от Съюза при подписването и съответно потвърдена от при одобряването на Конвенцията от Орхус, органите на Конвенцията бяха уведомени, че „в институционалния и правен контекст на Общността […] институциите на Общността ще прилагат конвенцията в рамките на своите съществуващи и бъдещи правила за достъп до документи, както и другите правила от законодателството на Общността в областта, предмет на Конвенцията“.

               (6)

               Една от констатациите в дело ACCC/C/2008/32, а именно че Съюзът не спазва изискванията на член 9, параграфи 3 и 4 от Конвенцията от Орхус, е включена в проекта за Решение VI/8f, което ще бъде представено на шестото съвещание на Срещата на страните по Конвенцията от Орхус, която ще се проведе през септември 2017 г. в Будва, Черна гора.

               (7)

               Съветът следва да проучи средствата за осигуряване на спазването на Конвенцията от Орхус по начин, който да е съвместим с основните принципи на правния ред на Съюза и със системата му на съдебен контрол.

               (8)

               Предвид разделението на правомощията в Съюза, Съветът не може да дава указания или да прави препоръки на Съда на Европейския съюз („Съда“) за неговата съдебна дейност. Поради това препоръките в проекта за Решение VI/8f, отнасящи се до Съда на Европейския съюз („Съда“) и неговата съдебната практика, не могат да бъдат приети.

               (9)

               Съюзът продължава да подкрепя изцяло важните цели на Конвенцията от Орхус.

               (10)

               Съюзът следва да определи позицията, която трябва да се заеме на шестото съвещание на страните по Конвенцията от Орхус, във връзка с проекта за Решение VI/8f.

         ПРИЕ НАСТОЯЩОТО РЕШЕНИЕ:
   Член 1
   1.   Позицията, която трябва да се заеме от Съюза на шестото съвещание на страните по Конвенцията от Орхус във връзка с проекта за решение VI/8f относно спазването от Съюза на задълженията му по Конвенцията от Орхус, е да се приеме проектът за решение VI/8f, при условие че:

               —

               в проекта за решение VI/8f бъде заличена последната част от точка 6, като „подкрепя“ се замени с „отчита“, така че посочената точка да се чете, както следва: „Отчита констатацията на Комитета за преглед на съответствието във връзка със съобщение ACCC/C/2008/32 (част II), че съответната страна не спазва член 9, параграфи 3 и 4 от Конвенцията.“;

               —

               в уводната част на точка 7 от проекта за решение VI/8f след думите „Препоръчва на засегнатата страна“ се вмъкнат думите „да вземе под внимание“, така че текстът да се чете: „Препоръчва засегнатата страна да вземе под внимание:“;

               —

               в точка 7, буква б), подточка i) от проекта за решение VI/8f бъдат заличени думите „на Съда на Европейския съюз“; и

               —

               в точка 7 от проекта за решение VI/8f бъде заличена буква в).

         2.   Други незначителни промени в съответствие с възприетия в това решение подход могат да бъдат договорени при координация на място и като се отчитат евентуални преговори по проекта за Решение VI/8f.
   Член 2
   Настоящото решение влиза в сила в деня на приемането му.

      Съставено в Брюксел на 17 юли 2017 година.

            За Съвета

            Председател

         T. TAMM

      (1)  ОВ L 124, 17.5.2005 г., стр. 4.

      (2)  Решение 2005/370/ЕО на Съвета от 17 февруари 2005 г. за сключване от името на Европейската общност на Конвенцията за достъп до информация, участие на обществеността в процеса на вземане на решения и достъп до правосъдие по екологични въпроси (ОВ L 124, 17.5.2005 г., стр. 1).

      (3)  Регламент (ЕО) № 1367/2006 на Европейския парламент и на Съвета от 6 септември 2006 г. относно прилагането на разпоредбите на Орхуската конвенция за достъп до информация, публично участие в процеса на вземане на решения и достъп до правосъдие по въпроси на околната среда към институциите и органите на Общността (ОВ L 264, 25.9.2006 г., стр. 13).